Ilya Kaler

Ilya Kaler (gebore op 2 Junie 1963) is 'n Russies-gebore violis. Hy is gebore in en opgevoed in Moskou, en is die enigste persoon om Goue medaljes te gewen het by al drie van die mees luisterryke internasionale kompetisie te wete die Internasionale Tsjaikofski Kompetisie (Moskou, 1986); die Sibelius Kompetisie (Helsinki, 1985); en die Paganini Kompetisie (Genua, 1981).

 Opvoeding 
Hy is gebore in 'n gesin van orkestrale musikante, en het vanaf 'n vroeë ouderdom musikale talent getoon. By die Sentrale Musiekskool vir Baie Begaafde Kinders van die Moskou Konservatoria het hy onder Zinaida Gilels gestudeer. Hy het by die Konservatoria met sy studies voortgegaan saam met Leonid Kogan en Viktor Tretiakov, waar hy beide meesters- en doktorale grade verdien het en gegradueer het met die Goue Medalje Toekenning.

Hy het ook privaat gestudeer saam met Abram Shtern in Kijif en Los Angeles.

 Loopbaan 
Van 1996 tot 2001 was hy die konsertmeester van die Rochester Filharmoniese Orkes.name = "Medici">XV International Tchaikovsky Competition: Jury members: Ilya Kaler. Medici.tv 

Hy het ook as solis opgetree saam met onderskeidelik die volgende musikale instansies: Leningrad Filharmoniese Orkes, Moskou Filharmoniese Orkes, Dresden Filharmoniese Orkes, Montreal Simfonieorkes, Deense Radio Simfonieorkes , Berlyn Radio Simfonieorkes, Moskou Kamerorkes , Zürich Kamerorkes , Boston Filharmoniese Orkes, Detroit Simfonieorkes, Baltimore Simfonieorkes, die Lansing en Seattle Simfonieorkeste en laastens by die Kennedy Sentrum in Washington D.C. in die Verenigde State.

Hy het ook toere onderneem in Duitsland, Ierland, Israel, Italië, Singapoer, Korea, Taiwan, Engeland, Venezuela en Japan. 

Hy het in Japan saam met die Nuwe Japannese Filharmoniese Orkes, die Japannese-eeu Simfonieorkes en die Hiroshima Simfonieorkes gespeel. Hy is ook 'n aktiewe kamermusiekspeler en het reeds tydens talle somers opgetree by die Newport Musiekfees in Newport, Rhode Island. Sy solo resitasies het hom ook regoor die wêreld geneem, onder meer het hy opgetree in Europa, Skandinawië, Oos-Asië, en die voormalige Sowjetunie.

Kaler was 'n voormalige Professor van Vioolstudies by die Eastman Musiekskool in Rochester, New York, die Indiana Universiteit Musiekskool in Bloomington, Indiana, en die DePaul Universiteit Musiekskool in Chicago, Illinois. 

Hy is tans Professor van Vioolstudies by die Cleveland Instituut van Musiek. name="CIM">Cleveland Institute of Music.Faculty biography: Ilya Kaler. Retrieved 7 July 2018. Hy was op die beoordelingspaneel van verskeie vioolkompetisies rondom die wêreld insluitende die Internasionale Tsjaikofski Kompetisie. name="Medici" 

Sedert 2007 het Kaler in beide in die konsertsaal en in die opname ateljee opgetree saam met die tjellis Amit Peled en pianis Alon Goldstein as die Tempest Trio.Budmen, Lawrence (14 Desember 2009). "Tempest Trio creates electrifying storm at Four Arts in Palm Beach".  South Florida Classical Review. Retrieved 21 Januarie 2017.Reinhart, Brian (14 Julie 2014). "Review: Dvorák Piano Trios Naxos 8.573279" MusicWeb International, Retrieved 21 Januarie 2017.

 Opnames 
Kaler het reeds al verskeie opnames gemaak.  

Die opnames wat die afgelope tien jaar vrygestel is sluit werke deur Eugène Ysaÿe, Bach, Brahms, Schumann, Sjostakowitsj, Glazoenof, Szymanowski, Antonín Dvořák, Paganini, Tsjaikofski en Messiaen in.

Sy solo CD, Ilya Kaler, violin was in 1995 genomineer vir die NAIRD Indie-toekenning in die solo klassieke kategorie.

 Plate 
 1987 Ilya Kaler: Sergei Prokofiëf Sonata No. 2, Pjotr Tsjaikofski Meditasie, Dmitri Sjostakowitsj Five Prelude, Niccolò Paganini I Palpiti (LP). Melodiya
 1990 Ilya Kaler: Tomaso Antonio Vitali, Johannes Brahms, Niccolò Paganini, Benedetto Marcello, Henryk Wieniawski (LP). Melodiya
 1991 Ilya Kaler: Johannes Brahms Sonata No. 3, Sergei Prokofiëf Five Melodieë, Eugène Ysaÿe Sonata No. 6 (LP). Melodiya
 1993 Paganini Vioolconcertos No. 1, Op. 6 & No. 2, Op. 7. Naxos
 1993 Paganini 24 Caprices, Op. 1. Naxos
 1994 Robert Schumann Vioolsonates Nos. 1 & 2; Intermezzo van FAE Sonata. Naxos
 1994 Alexander Glazoenof Vioolkonsert; Antonín Dvořák Vioolconcerto, Romanse Op. 11. Naxos
 1995 Ilya Kaler, viool, resitasie van werke deur Vytautas Barkauskas, Paul Hindemith, Jean Martinon, Sergei Prokofiëf, en Eugène Ysaÿe. Ongaku
 1995 Johannes Brahms Dubbelconcerto, Op. 102; Robert Schumann Tjelloconcerto, Op. 129. Naxos
 1997 Dmitri Sjostakowitsj Vioolconcertos Nos. 1 & 2. Naxos
 1997 Alexander Glazoenof Die Seisoene, Vioolconcerto Naxos
 2002 Brahms Vioolsonatas.  Naxos
 2004 Eugène Ysaÿe Solo Vioolsonates. Naxos
 2004 Olivier Messiaen: Kwartet vir die Einde van Tyd, Tema en Variasies. OngakuOCLC 68186730
 2007 Karol Szymanofski Vioolconcertos Nos. 1 & 2. Naxos
 2007 Pjotr Tsjaikofski Vioolconcerto, Serenade melancolique, Souvenir d'un lieu cher, Valse-Scherzo. Naxos
 2008 Johann Sebastian Bach Sonatas en Partitas vir soloviool, BWV 1001-1006. Naxos
 2008 Johannes Brahms, Robert Schumann Vioolconcertos. Naxos
 2011 Mieczysław Karlowicz Vioolkonsert, Serenade, Op. 2. Naxos
 2012 Jean Sibelius Vioolkonsert; Antonín Dvořák Vioolconcerto.'' Naxos

 Eksterne skakels 
Ilya Kaler op AllMusic

 Verwysings 

Kategorie:Lewende mense
Kategorie:Russiese violiste
Kategorie:Geboortes in 1963